Diari Oficial de la Generalitat Valenciana


Sumari del DOGV 9144, del 05-08-2021 (2021/8351)

RESOLUCIÓ de 26 de juliol de 2021, del director general de l'Institut Valencià de Cultura, per la qual es convoca el procés selectiu per a la cobertura de la plaça de cap coordinador o coordinadora d'il·luminació mitjançant el procediment de promoció interna, entre el personal laboral fix de l'IVC, corresponent a l'oferta pública d'ocupació de 2018 de l'entitat esmentada.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9144

Data del DOGV
:   05-08-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/8351


Data del document
:   26-07-2021

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 26 de juliol de 2021, del director general de l'Institut Valencià de Cultura, per la qual es convoca el procés selectiu per a la cobertura de la plaça de cap coordinador o coordinadora d'il·luminació mitjançant el procediment de promoció interna, entre el personal laboral fix de l'IVC, corresponent a l'oferta pública d'ocupació de 2018 de l'entitat esmentada. [2021/8351]  
En desplegament de l'oferta pública d'ocupació publicada mitjançant resolució de 26 de desembre de 2018, del president de l'Institut Valencià de Cultura (a partir d'ara, IVC), mitjançant la qual es dona publicitat a l'acord del Consell de Direcció de l'entitat adoptat en la reunió del dia 21 de desembre de 2018 pel qual s'aprova l'oferta d'ocupació pública per a l'any 2018.  
Tenint en compte el que es disposa en l'article 8 del conveni col·lectiu aplicable al personal laboral de l'IVC, aprovat per Resolució de 31 de maig de 1995, de la Direcció General de Treball, per la qual es disposa el registre i la publicació del II conveni col·lectiu del personal laboral al servei de l'administració autonòmica, així com en el Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic, en la Llei 10/2010, de 9 de juliol, de la Generalitat, d'ordenació i gestió de la funció pública valenciana i en la Resolució de 15 de maig de 2018, del conseller d'Hisenda i Model Econòmic, per la qual es dicten instruccions i es disposa la publicació del II Acord de la Comissió de Diàleg Social del Sector Públic Instrumental de la Generalitat en matèria de criteris generals d'aplicació a les ofertes d'ocupació pública i les seues convocatòries en el sector públic instrumental de la Generalitat.  
  
En virtut de les atribucions que a la Direcció General de l'IVC li atribueix l'article 8.2.e del Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, del Consell, pel qual s'aprova el Reglament d'organització i funcionament de CulturArts Generalitat, aquesta Direcció General acorda l'aprovació de les bases següents:  
  
Bases de la convocatòria  
  
Primera. Objecte de la convocatòria  
Aquesta convocatòria té per objecte fixar les bases per a la selecció de personal, en torn de promoció interna, mitjançant el sistema de concurs oposició, per a cobrir el lloc de treball de naturalesa laboral número 72 de la relació de llocs de treball de l'IVC de l'any 2017, publicada mitjançant Resolució del director general de l'IVC de 27 de desembre de 2017, amb les característiques següents:  
Denominació: cap coordinador/a d'il·luminació.  
Adscripció orgànica: Direcció Adjunta d'Arts Escèniques.  
Grup professional B/C.  
Retribucions bàsiques del lloc: salari base.  
Retribucions complementàries del lloc: 20 E038.  
Funcions i tasques bàsiques: inventari, emmagatzematge i control de material. Direcció del muntatge i desmuntatge. Supervisió dels sistemes de seguretat, tant del personal a càrrec com dels relatius als elements tècnics necessaris per a la realització del muntatge.  
  
Segona. Requisits de les persones aspirants  
Les condicions per a l'admissió a les proves selectives han de reunir-se en el moment de finalització del termini de presentació de sol·licituds i s'han de mantenir durant tot el procés selectiu, fins al moment de la formalització del contracte de treball.  
a) Requisits generals  
2.1. Posseir la nacionalitat espanyola o una altra que, segons el que disposa l'article 54 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, permeta l'accés a l'ocupació pública.  
2.2. Tenir complits setze anys i no haver assolit l'edat de jubilació forçosa.  
2.3. Posseir, dins del termini de sol·licituds especificat en aquesta convocatòria, o complir les condicions per a obtenir-lo, el títol d'Enginyeria Tècnica, diplomatura, Arquitectura Tècnica o equivalent o títol universitari de grau que habilite per a exercir les funcions del lloc/batxiller o tècnic superior o certificat professional de nivell 3 en la família professional electricitat i electrònica. En el cas de titulacions obtingudes a l'estranger, cal disposar de la credencial que acredite l'homologació d'aquestes titulacions.  
2.4. Posseir la capacitat funcional necessària per a acomplir les funcions corresponents al lloc convocat, capacitat que s'ha d'acreditar en el termini requerit en aquesta convocatòria mitjançant certificat mèdic. La formalització del contracte queda supeditada a la superació d'aquest requisit.  
2.5. No trobar-se inhabilitat/ada per sentència ferma o a conseqüència d'haver sigut acomiadat/ada disciplinàriament de forma procedent, per a exercir funcions similars a les pròpies de la categoria professional a la qual es vol accedir. Si es tracta de persones nacionals d'altres estats, no estar en situació d'inhabilitació o en situació equivalent ni, així mateix, haver sigut sotmeses a sanció disciplinària o equivalent que impedisca en els mateixos termes al seu país l'accés a l'ocupació pública.  
Pot concursar en aquesta convocatòria el personal laboral fix de l'Institut Valencià de Cultura que reunisca durant el termini de presentació de sol·licituds els requisits generals exposats i que complisca, a més, els que s'indiquen a continuació, segons l'itinerari a què vulga presentar-se:  
- Itinerari 1: pertànyer al grup de classificació C, és a dir, a un dels grups de classificació immediatament inferiors al de la classificació del lloc oferit.  
- Itinerari 2: pertànyer al grup de classificació D, és a dir, a un dels grups de classificació immediatament inferiors al de la classificació del lloc oferit.  
- Estar o haver estat en servei actiu o amb reserva de lloc com a personal laboral fix durant, almenys, dos anys en el grup o categoria professional des del qual s'accedeix, segons l'itinerari al qual es presente.  
  
L'IVC pot requerir a les persones aspirants que acrediten la veracitat dels requisits exigits per a participar en el concurs, com també la veracitat de tots els documents que puguen aportar en aquest procés selectiu. Si els requisits no s'acrediten en el termini de 10 dies hàbils següents a la notificació del requeriment, la persona aspirant pot quedar exclosa del procés selectiu.  
  
Tercera. Presentació de sol·licituds. Forma i termini  
3.1. Termini per a la presentació de sol·licituds. El termini serà del dia 2 al dia 29 de setembre de 2021, tots dos inclusivament. Pel que fa a aquest termini, s'exclouen del còmput de dies hàbils els dissabtes, els diumenges i els declarats festius.  
Les persones que vulguen prendre part en aquestes proves selectives han de seguir els passos següents i en aquest ordre:  
  
3.2. Inscripció en la plataforma telemàtica. Per a inscriure-s'hi és necessari emplenar telemàticament el model de sol·licitud disponible en la pàgina web de l'Institut Valencià de Cultura, http://convocatories.ivc.gva.es. Cadascun dels dos itineraris d'aquesta convocatòria, accés al grup C i accés al grup B, té disponible un model propi de sol·licitud.  
El termini d'inscripció és de 20 dies hàbils comptadors des de l'endemà de publicar aquesta convocatòria al Diari Oficial de la Generalitat Valenciana.  
La identificació de les persones aspirants en el moment de la inscripció s'efectua a través d'una clau digital proporcionada a cada aspirant per la plataforma.  
El domicili, el correu electrònic i el telèfon o telèfons de contacte que figuren en les sol·licituds emplenades telemàticament es consideren com els únics vàlids a l'efecte de notificacions i per a la crida en la contractació. És responsabilitat exclusiva de la persona sol·licitant tant els errors en la consignació d'aquestes dades com el fet de no comunicar qualsevol canvi de domicili o telèfon de contacte.  
  
Aquestes comunicacions s'han de fer obligatòriament mitjançant l'actualització d'aquestes dades dins del perfil d'aspirant de la plataforma, i han d'anar acompanyades d'un correu electrònic de notificació del canvi dirigit a ocupacio\_mdo@arg.wn.  
La presentació de la sol·licitud implica l'acceptació de les bases.  
a) Declaració responsable. En el moment de proporcionar les dades personals a través de la plataforma telemàtica, l'aspirant també ha d'emplenar la declaració responsable en l'apartat corresponent de la inscripció, a través de la qual dona fe de complir cadascun dels requisits exigibles per a l'accés a la convocatòria.  
  
A través de la mateixa declaració, cada aspirant es compromet, des de l'inici del procediment, a proporcionar informació veraç en totes les fases. Qualsevol desviació en la veracitat de la informació proporcionada per l'aspirant comporta que queda exclòs permanentment del procediment, sens perjudici de prendre les mesures legals que hi siguen aplicables.  
b) Protecció de dades personals. Una vegada els procediments de selecció estiguen en marxa, les persones aspirants poden conéixer l'estat de la convocatòria a través del seu perfil de participant.  
  
En compliment del que s'estableix en el Reglament general de protecció de dades de la Unió Europea 2016/679, les persones aspirants tenen en tot moment accés a les seues dades personals i poden exercir-hi els drets d'accés, rectificació, cancel·lació, oposició, portabilitat ?segons les possibilitats tècniques- i oblit en els termes legalment establits, a través de la mateixa plataforma telemàtica o sol·licitant-ho mitjançant un escrit dirigit a ocupacio\_rsy@kzj.no.  
La cancel·lació de les dades personals proporcionades, una vegada iniciat el procediment, es considera expressió de la voluntat de l'aspirant de ser separat del procediment de forma permanent.  
Totes les dades personals que l'IVC haja d'obtenir per a poder portar a terme aquest procés s'integren en fitxers que són tractats per a aquestes finalitats i en l'àmbit de les competències legalment atribuïdes a l'IVC, i es conserven adoptant les mesures de seguretat i protecció adequades mentre siguen necessàries per a completar els procediments en el transcurs dels quals s'han sol·licitat.  
La política de privacitat completa de l'IVC es pot consultar a la pàgina web de l'IVC.  
c) Aspirants amb diversitat funcional i mesures d'adaptació. Les persones amb diversitat funcional que sol·liciten mesures d'adaptació per a la realització de les proves han d'indicar en la sol·licitud d'inscripció el tipus de diversitat funcional que tenen.  
L'òrgan tècnic de selecció (a partir d'ara, OTS) estableix, per a les persones amb diversitat funcional que així ho sol·liciten, les adaptacions necessàries per a la realització de les proves. En aquest sentit, les persones interessades han de formular en la sol·licitud de participació en aquest concurs oposició la petició corresponent al seu tipus de diversitat funcional: F (física), P (psíquica) o S (sensorial). Així mateix, poden sol·licitar les mesures d'adaptació que necessiten d'acord amb la classificació següent: 1. Eliminació de barreres arquitectòniques i taula adaptada a la cadira de rodes; 2. Ampliació del temps de duració de la prova; 3. Augment de la grandària dels caràcters del qüestionari per dificultat de visió; 4. Necessitat d'intèrpret a causa de sordesa; 5. Sistema braille d'escriptura o ajuda d'una persona per invidència; 6. Altres mesures (cal especificar-les).  
L'OTS, segons el seu criteri i en qualsevol moment del procediment, pot sol·licitar a qui així ho haja comunicat l'acreditació de la condició de diversitat funcional mitjançant dictamen tècnic facultatiu expedit per l'òrgan competent.  
En tot cas, i de manera independent, les persones que siguen seleccionades al final del procés, o en qualsevol altre moment del procés, si així se'ls requereix, han de presentar el certificat d'estar en possessió de la capacitat funcional necessària, tant física com psíquica i sensorial, per a exercir les tasques pròpies del lloc objecte de la convocatòria corresponent.  
d) Víctimes de violència de gènere o terrorisme. Les persones aspirants que tinguen la condició de víctima de violència de gènere o víctima de terrorisme disposen d'un apartat específic en l'apartat de dades personals on poden consignar aquesta condició i, així mateix, sol·licitar les mesures especials reconegudes en aquest sentit.  
3.3. Fi de la inscripció. Una vegada aportades les dades personals i completada la declaració responsable, finalitza el procediment d'inscripció. La plataforma genera un justificant per a cada aspirant.  
Quarta. Admissió i exclusió d'aspirants  
4.1. Les persones aspirants queden vinculades a les dades que hagen indicat en la sol·licitud.  
4.2. Una vegada acabat el termini de presentació de sol·licituds, l'òrgan convocant dicta una resolució que, publicada en la pàgina web de l'IVC, conté la llista provisional de persones admeses i excloses de la realització de les proves, diferenciades per itineraris si és el cas.  
  
4.3. Les persones aspirants, en cas d'error o exclusió, poden esmenar els defectes que hagen comés en la sol·licitud o fer-hi les al·legacions que consideren convenients en el termini de 10 dies hàbils, comptadors des de l'endemà de publicar la llista provisional de persones admeses i excloses, d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
Si la persona interessada no esmena en el termini indicat el defecte motivador de l'exclusió, es considera que desisteix de la sol·licitud, segons el que es disposa en l'art. 68 de la LPAC i, per tant, queda exclosa definitivament del procés selectiu.  
4.4. En tot cas, a fi d'evitar errors i, en el cas que n'hi haja, possibilitar que s'esmenen dins del termini i en la forma escaient, les persones aspirants han de comprovar no sols que no figuren incloses en la llista provisional de persones excloses, sinó, a més a més, que les seues dades personals consten correctament en les llistes pertinents de persones admeses  
4.5. Transcorregut el termini anterior, vistes les al·legacions i esmenats els defectes, si és el cas, es dicta resolució que eleva a definitiva la llista de persones admeses i excloses de la realització de les proves, diferenciades per itineraris si és el cas.  
4.6. Aquesta resolució es publica al Diari Oficial de la Generalitat Valenciana i a la web de l'IVC, i també es fan públics la data, l'hora i el lloc de realització del primer exercici, com també la composició de l'OTS.  
  
Cinquena. Òrgan tècnic de selecció (OTS)  
5.1. D'acord amb l'apartat dotze del II Acord de la Comissió de Diàleg Social del Sector Públic Instrumental de la Generalitat, l'OTS d'aquesta convocatòria, designat per resolució de la persona titular de la Subsecretaria de la Conselleria d'Educació, Cultura i Esport, és integrat, en els dos itineraris, 1 i 2, per:  
- President o presidenta: ha de ser funcionari de carrera o personal laboral fix, designat entre el personal de la Generalitat i el seu sector públic instrumental o d'altres administracions públiques, ha de tenir una classificació professional igual o superior a la de la categoria laboral objecte d'aquesta convocatòria i, així mateix, ha de posseir una titulació corresponent a la mateixa àrea de coneixements que la que s'exigeix en la convocatòria.  
- Dos vocals: han de ser funcionaris de carrera o personal laboral fix, designats entre el personal de la Generalitat i el seu sector públic instrumental o d'altres administracions públiques, han de tenir una classificació professional igual o superior a la de la categoria laboral objecte d'aquesta convocatòria i, així mateix, han de posseir una titulació corresponent a la mateixa àrea de coneixements que la que s'exigeix en la convocatòria.  
- Secretari o secretària: ha de ser un funcionari de carrera o personal laboral fix de l'IVC la classificació professional del qual siga igual o superior a la de la categoria laboral objecte d'aquesta convocatòria, amb veu però sense vot.  
5.2. La llista nominal dels membres de l'OTS es publica amb una antelació mínima d'un mes a la data de començament de les proves, mitjançant resolució que es publica al Diari Oficial de la Generalitat Valenciana, tal com estableix la base 4.6.  
5.3. L'OTS, per a la realització de les proves, pot designar el personal col·laborador, ajudant i assessor especialista que estime oportú.  
  
5.4. Corresponen a l'OTS les funcions relatives a la determinació concreta del contingut de les proves i a la qualificació de les persones admeses, tant en la fase d'oposició com en la fase de concurs, i també, en general, l'adopció de les mesures que calga amb vista al correcte desenvolupament de les proves selectives.  
5.5. Les persones integrants de l'OTS, com també el personal assessor, han d'abstenir-se de participar en aquest procés i poden ser recusades per les persones interessades quan hi haja alguna de les circumstàncies previstes en els articles 23 i 24 de la Llei 40/2015, d'1 d'octubre, de règim jurídic del sector públic. Així mateix, han d'abstenir-se de participar-hi els membres que hagen fet tasques de preparació d'aspirants durant els cinc anys anteriors a la publicació d'aquesta convocatòria.  
5.6. Pel que fa a comunicacions i qualsevol altra incidència, la seu de l'OTS està situada a l'IVC (plaça de Viriat, s/n, 46375 València).  
  
5.7. El funcionament de l'OTS s'ha d'ajustar al que estableix la Llei 40/2015, d'1 d'octubre, de règim jurídic del sector públic, el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i les altres normes vigents.  
  
  
Sisena. Realització de les proves selectives  
El procediment de selecció en els dos itineraris, 1 i 2, és el de concurs oposició, i consta d'una fase d'oposició, de caràcter obligatori i eliminatori, i d'una fase de concurs, de caràcter obligatori.  
  
La fase d'oposició representa el 60 % de la puntuació total del concurs oposició, mentre que la fase de concurs representa el 40 % de la puntuació.  
6.1. Realització dels exercicis de la fase d'oposició de l'itinerari 1 (pertinença al grup de classificació C).  
En la fase d'oposició, les persones aspirants han de fer dos exercicis obligatoris i eliminatoris.  
Totes les preguntes i qüestions que apareixen en aquests exercicis versen sobre els temaris de l'annex I (itinerari 1).  
6.1.1. El primer exercici consisteix a contestar per escrit un qüestionari de 25 preguntes d'alternativa múltiple sobre el temari inclòs en l'annex I (itinerari 1).  
El temps de realització de l'examen és determinat prèviament per l'OTS i no pot ser inferior en cap cas a 60 segons per pregunta. Cada pregunta s'ha de formular amb quatre respostes alternatives en què només una és correcta.  
La qualificació de la primera prova és de 30 punts, i per a superar-la s'han d'obtenir un mínim de 15 punts. El nivell de coneixements mínims exigits per a aconseguir 15 punts en la prova és contestar el 50 % de respostes correctes netes. Les contestacions errònies es valoren negativament amb una penalització que equival a un terç del valor de cada contestació correcta; i les contestacions en blanc ni puntuen ni penalitzen. La fórmula de correcció és: respostes correctes netes = nombre d'encerts - (nombre d'errors/3). Establides les respostes correctes netes, es converteixen en puntuacions finals mitjançant una distribució proporcional.  
El lloc, la data, l'hora i la duració d'aquesta prova s'estableixen en la resolució per la qual s'aprove i es publique al Diari Oficial de la Generalitat Valenciana la llista definitiva de persones admeses a la realització de les proves, tal com estableix la base 4.6 d'aquesta convocatòria.  
6.1.2. Segona prova. Per a accedir a la segona prova cal haver superat la primera amb una puntuació mínima de 15 punts.  
  
La prova consisteix en la resolució de tres supòsits pràctics que s'ajusten al contingut del temari que figura en l'annex I. Té com a finalitat valorar les aptituds, les competències, les destreses i la capacitat professional de les persones aspirants en relació amb les funcions pròpies de la categoria a què opten i, alhora, té connexió directa amb les funcions del lloc de treball.  
Els supòsits s'han de contestar per escrit i en acabar l'exercici són llegits per les persones aspirants davant de l'OTS.  
La qualificació de la prova és de 0 a 30 punts, 10 punts per cada supòsit pràctic, i per a superar-la s'han d'obtenir un mínim de 15 punts en conjunt.  
6.1.3. La puntuació màxima que es pot obtenir en la fase d'oposició és de 60 punts. Per a superar la fase d'oposició cal haver superat les dues proves. La puntuació mínima final de la fase d'oposició és de 30 punts.  
6.2. Realització de l'exercici de la fase d'oposició de l'itinerari 2 (pertinença al grup de classificació D).  
En la fase d'oposició de l'itinerari 2, les persones aspirants han de fer una prova obligatòria i eliminatòria.  
La prova consisteix en la resolució de tres supòsits pràctics que s'ajusten al contingut del temari que figura en l'annex I (itinerari 2). Té com a finalitat valorar les aptituds, les competències, les destreses i la capacitat professional de les persones aspirants en relació amb les funcions pròpies de la categoria a què opten i, alhora, té connexió directa amb les funcions del lloc.  
Els supòsits s'han de contestar per escrit i en acabar l'exercici són llegits per les persones aspirants davant de l'OTS.  
La qualificació de la prova és de 0 a 60 punts, 20 punts per cada supòsit pràctic. Per a superar aquesta prova s'han d'obtenir un mínim de 30 punts en conjunt.  
El lloc, la data, l'hora i la duració d'aquesta prova s'estableixen en la resolució per la qual s'aprove i es publique al Diari Oficial de la Generalitat Valenciana la llista definitiva de persones admeses a la realització de les proves, tal com estableix la base 4.6 d'aquesta convocatòria.  
L'Institut Valencià de Cultura posa a la disposició de les persones aspirants tot el material necessari per a la realització de la prova.  
6.2.1. La puntuació màxima que es pot obtenir en la fase d'oposició és de 60 punts. La puntuació mínima final de la fase d'oposició és de 30 punts.  
Les persones aspirants són convocades per a la realització de l'exercici en crida única. L'aspirant que no compareix al lloc de realització perd el dret a examinar-se.  
La identitat de les persones participants s'ha d'acreditar mitjançant la presentació de l'original del DNI, passaport o permís de conduir expedit a Espanya, sense que siguen vàlides les fotocòpies compulsades d'aquests documents. En cas de robatori o extraviament, cal mostrar la denúncia presentada a la policia juntament amb un altre document oficial amb foto.  
L'OTS ha de garantir que les persones aspirants puguen fer les proves selectives en qualsevol de les dues llengües oficials de la Comunitat Valenciana.  
6.1.2. Publicitat de la llista  
En acabar les proves de la fase d'oposició dels dos itineraris, l'OTS publica en la pàgina web de l'IVC la llista de persones que les han superades amb indicació del nom, cognoms, document d'identitat anonimitzat i puntuació obtinguda. Es considera que han superat les proves únicament les persones aspirants que han obtingut la puntuació mínima exigida. L'aspirant que no obté la puntuació mínima exigida queda exclòs del procés selectiu i no pot participar en la fase de concurs.  
  
Una vegada fetes públiques les llistes provisionals amb les qualificacions dels exercicis, les persones aspirants disposen d'un termini de 10 dies hàbils, comptadors des de l'endemà de la publicació dels resultats a la web de l'IVC, per a fer-hi les al·legacions que consideren convenients a través del registre electrònic de l'IVC.  
Transcorregut el termini de 10 dies hàbils comptadors des de l'endemà de la publicació del resultat a la web de l'IVC, i una vegada revisades les al·legacions per l'OTS, es procedeix a publicar les llistes amb les qualificacions definitives obtingudes per les persones aspirants.  
6.2.3. Una vegada finalitzada la fase d'oposició, l'OTS publica, mitjançant anunci en la pàgina web de l'IVC, la llista de persones admeses que han superat la fase d'oposició per ordre de puntuació.  
6.3. Fase de concurs  
Només poden participar en la fase de concurs les persones admeses que han superat la fase d'oposició. Els mèrits al·legats per les persones participants han d'haver sigut obtinguts o computats fins a la data de finalització del termini de presentació de sol·licituds. La puntuació màxima en la fase de concurs és de 40 punts distribuïts d'acord amb el barem que figura en l'annex II i seguint els condicionants i les exigències que s'hi indiquen.  
Les persones incloses en la llista esmentada en l'apartat anterior tenen un termini de 10 dies hàbils, comptadors des de l'endemà de publicar-se, perquè presenten obligatòriament a través de la plataforma convocatories.ivc.gva.es el formulari d'autobaremació emplenat segons els criteris que s'indiquen en l'annex II.  
La manca de presentació del formulari d'autobaremació és causa d'exclusió de la fase de concurs.  
Així mateix, i dins del mateix termini, han de presentar obligatòriament un currículum acompanyat dels documents acreditatius dels mèrits previstos en l'annex II i que han indicat en el formulari d'autobarem, degudament compulsats.  
Aquesta presentació s'ha de fer a través del registre telemàtic de la seu electrònica de l'IVC, al Registre de l'IVC, situat a la seu administrativa de l'IVC, plaça de Viriat, s/n, o bé per qualsevol dels mitjans previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
6.4. Comprovada la baremació dels mèrits per l'OTS, es publiquen a la pàgina web de l'IVC les llistes provisionals de persones aspirants amb la puntuació obtinguda en la fase de concurs, desglossada en els diversos apartats del barem, i s'obri un termini de 10 dies hàbils, comptadors des de la publicació, perquè formulen les al·legacions que estimen pertinents en relació amb la baremació de mèrits a través del registre electrònic de l'IVC.  
6.5. Una vegada considerades les possibles reclamacions, l'OTS publica a la pàgina web de l'IVC la llista definitiva d'aspirants amb la puntuació obtinguda en la fase de concurs, desglossada en els diversos apartats del barem, per ordre de puntuació.  
  
Setena. Puntuació final del concurs oposició  
La puntuació final del concurs oposició s'obté sumant la puntuació obtinguda en les dues fases. Resoltes les possibles reclamacions, l'OTS publica, mitjançant un anunci a la pàgina web de l'IVC, la llista definitiva del concurs oposició i també la llista definitiva d'aspirants aprovats per ordre de puntuació.  
  
La llista definitiva de persones aprovades ha de coincidir amb el nombre de llocs convocats.  
Els casos d'empat que puga haver-hi es dirimeixen de la manera següent: en primer lloc, es té en compte la puntuació més alta obtinguda en la fase d'oposició i, si l'empat persisteix, es dirimeix per la puntuació més alta obtinguda en els diversos apartats del barem del concurs, pel mateix ordre en què figuren relacionats. En cas de persistir l'empat, es dirimeix, en tercer lloc, a favor de la persona amb diversitat funcional; i si l'empat es produeix entre persones amb diversitat funcional, es tria qui acredite un percentatge de discapacitat més alt. En cas de persistir l'empat, si és entre persones de diferent sexe, es dirimeix a favor del sexe femení en cas que estiga infrarepresentat dins del col·lectiu de persones que formen part de la plantilla de tècnics del mateix grup de l'IVC. Finalment, si encara persisteix l'empat, es decideix finalment per l'ordre alfabètic del primer cognom de les persones aspirants empatades, i l'ordre esmentat comença per la lletra F, d'acord amb el resultat del sorteig que es va fer el dia 7 de gener de 2019 (DOGV 8073, 28.01.2019).  
Si l'empat es produeix entre persones aspirants dels dos itineraris, es dirimeix tenint en compte, en primer lloc, la puntuació obtinguda en l'exercici comú als dos itineraris, és a dir, en l'itinerari 1 el segon exercici (teòric pràctic) de la fase d'oposició; i en l'itinerari 2 el corresponent a l'únic exercici de la fase d'oposició. Si l'empat persisteix, tant aquest empat com els successius es dirimeixen de la manera que s'indica en l'apartat anterior.  
  
Vuitena. Proposta de candidatura i presentació de documents  
8.1. L'OTS eleva a l'IVC, perquè es publique al Diari Oficial de la Generalitat Valenciana, la llista definitiva de persones aprovades (el nom del candidat o candidata que haja obtingut una puntuació més alta en el procés selectiu) a fi que, en el termini de 20 dies hàbils comptadors des de l'endemà de publicar-se, aporte davant de l'entitat els documents següents  
- Fotocòpia compulsada del DNI o NIE.  
- Fotocòpia compulsada del títol acadèmic exigible en la convocatòria o certificat acadèmic que acredite haver realitzat tots els estudis per a l'obtenció del títol.  
En el cas de titulacions obtingudes a l'estranger, fotocòpia compulsada de la credencial que acredite l'homologació d'estudis corresponent.  
- Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari, de cap administració pública o òrgan constitucional o estatutari, ni de trobar-se inhabilitada o inhabilitat per sentència ferma per a l'exercici de qualsevol funció pública o de les pròpies del cos, agrupació professional o escala objecte de la convocatòria. En el cas del personal laboral, no trobar-se inhabilitat per sentència ferma, o a conseqüència d'haver sigut acomiadat disciplinàriament de forma procedent, per a exercir funcions similars a les pròpies de la categoria professional a la qual es vol accedir. Si es tracta de persones nacionals d'altres països, no estar inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes al seu país l'accés a l'ocupació pública.  
- Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.  
- Segons es disposa en l'article 20 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, les persones que superen les proves selectives han d'acreditar els coneixements de valencià en el grau corresponent al nivell A2, mitjançant certificat expedit o homologat per la Junta Qualificadora de Coneixements de Valencià. El personal que no puga acreditar aquests coneixements ha de fer l'exercici específic que es convoque i, si no el supera, ha d'assistir als cursos de perfeccionament que s'organitzen amb aquesta finalitat.  
  
- De manera excepcional, l'OTS pot exigir la presentació dels documents originals d'aquells mèrits dels quals es tinga dubte o que no queden totalment acreditats.  
8.2. La persona aspirant seleccionada que, dins del termini indicat i excepte casos de força major, no presente la documentació acreditativa o que es puga deduir de la documentació que no té algun dels requisits exigits, no pot ser contractada com a personal laboral fix per al lloc convocat per promoció interna, sens perjudici de la responsabilitat en què puga haver incorregut per falsedat en la sol·licitud de participació.  
  
Amb la finalitat d'assegurar la cobertura del lloc convocat, en el cas de renúncia de la persona seleccionada, abans de la formalització del contracte, l'òrgan tècnic de selecció, segons l'ordre de puntuació, pot requerir el següent aspirant per al possible nomenament com a personal laboral de l'IVC.  
  
Novena. Formalització del contracte com a personal laboral fix  
Finalitzat el procés selectiu, l'OTS, després de comprovar que la persona candidata compleix els requisits generals, específics i les altres circumstàncies que s'indiquen en aquesta convocatòria, formula la proposta d'adjudicació a la Direcció General de l'IVC, la qual es fa pública en la pàgina web de l'entitat, http://ivc.gva.es, i la persona interessada té un termini de 10 dies hàbils per a fer-hi al·legacions i justificar el que estime pertinent davant de l'OTS.  
  
Acabat el termini d'al·legacions, l'OTS formalitza la proposta de resolució definitiva. En vista d'això, el director general de l'IVC resol l'adjudicació per a l'exercici del lloc de treball a la persona proposada.  
  
Formalitzat el contracte, se'n lliura una còpia al treballador o treballadora en un termini màxim de 15 dies des que comença l'activitat.  
  
Desena. Publicació, designació i formalització del contracte  
El director general de l'IVC acorda, mitjançant resolució que es publica al Diari Oficial de la Generalitat Valenciana i a la web de l'IVC, la designació de la persona proposada i la formalització del contracte.  
El termini és d'un mes i comença el dia que establisca la resolució o, si no estableix un dia concret, l'endemà de la publicació de la resolució al Diari Oficial de la Generalitat Valenciana, i en aquest cas s'acaba el mateix dia del mes següent a aquell en què s'haja publicat. Si és inhàbil, el termini finalitza el dia hàbil següent. En cas de no haver-hi dia equivalent en el mes següent a la publicació, el termini finalitza l'últim dia del mes següent de la publicació de la convocatòria. Perden els drets derivats de la participació en el procés selectiu les persones que, transcorregut aquest termini, no s'hagen incorporat a la seua destinació, excepte per causa de força major o impossibilitat així considerada, amb audiència prèvia de la persona interessada, mitjançant resolució motivada del director general de l'IVC.  
Onzena. Borsa d'ocupació  
Finalitzat el procés selectiu, es constituirà una borsa d'ocupació temporal, per a cobrir les necessitats de contractació temporal per al personal de la categoria convocada, amb els/es candidats/es que hagen superat algun exercici, segons l'ordre de prioritat que s'obtinga per la puntuació total aconseguida, per la suma obtinguda en les diferents proves i fases del procés selectiu i amb preferència d'aquells que hagen aprovat major nombre d'exercicis.  
  
Dotzena. Recursos  
Contra aquesta resolució, que posa fi a la via administrativa, la persona interessada pot interposar directament, en el termini de dos mesos, una demanda laboral davant del jutjat social de la ciutat de València, segons el que es disposa en l'article 69 de la Llei 36/2011, de 10 d'octubre, reguladora de la jurisdicció social, en la redacció donada per la disposició final tercera de la Llei 39/2015, d'1 d'octubre, del procediment administratiu comú de les administracions públiques.  
  
València, 26 de juliol de 2021.- El director general de l'IVC: Abelardo Guarinos Viñoles.  
  
  
  
ANNEX I  
Temari. Itinerari 1 (accés al grup B)  
  
1. La llum. Teories i lleis de propagació.  
2. Magnituds i unitats fotomètriques.  
3. Principis i característiques de les fonts de llum.  
4. Classificació de les làmpades: tipus i característiques.  
5. Tipus de focus en il·luminació escènica.  
6. Diagrames fotomètrics de les fonts de llum.  
7. Quadre de distribució. Procediments de càlcul. Mesures de seguretat.  
8. Tècniques d'il·luminació escènica: tipus i efectes.  
9. Llum de panorama, llum lateral, llum zenital, llum frontal, focus PC, focus de Fresnel, focus de retallada, focus parell.  
10. Projectors d'efectes, focus a escala, flaix (strobo), llum negra, làser.  
11. Multiplexor, amplificador, convertidor de protocols, programadors, reguladors de fluorescents, bateries.  
12. Accessoris per al disseny d'il·luminació. Cortinetes.  
13. Canvis de color. Rotor de globus. Lires motoritzades. Espill mòbil. Bola d'espills.  
14. Fotòmetres i termocolorímetres. L'equilibri del color. Filtres correctors i convertidors de la temperatura de color. Filtres de color. Difusors.  
15. Accessoris d'ancoratge i posicionament dels aparells. Estructures.  
16. Càlcul de les seccions dels cables i protecció de línies.  
17. Distribució del corrent: generador o presa elèctrica. Connectors.  
  
18. Control de la il·luminació a través de taules d'il·luminació i reguladors (dimmers DMX). Robòtica.  
19. Disseny d'il·luminació. Emplaçament dels projectors.  
20. Fulls de moviment, plantilles d'angles, maqueta, filtres, cartolina negra, plantilles de focus, plans, fulls de direcció, fulls d'efectes, fulls màgics, fitxa tècnica d'il·luminació, fulls de patch.  
  
21. Creació d'atmosferes: lents, bastidors, banderes, globus i accessoris per a «trencar» el feix de llum. Màquines d'aigua i de fum.  
22. Tècniques digitals aplicades a la il·luminació. Materials i equip.  
23. Normativa de seguretat en les instal·lacions elèctriques.  
24. Obligacions dels treballadors en matèria de prevenció de riscos. Nocions bàsiques sobre normes de seguretat. Prevenció d'accidents. Elements de seguretat.  
  
  
  
ANNEX I  
Temari. Itinerari 2 (accés al grup c)  
  
1. La llum. Teories i lleis de propagació.  
2. Principis i característiques de les fonts de llum.  
3. Tipus de focus en il·luminació escènica.  
4. Diagrames fotomètrics de les fonts de llum.  
5. Quadre de distribució. Procediments de càlcul. Mesures de seguretat.  
6. Tècniques d'il·luminació escènica: tipus i efectes.  
7. Llum de panorama, llum lateral, llum zenital, llum frontal, focus PC, focus de Fresnel, focus de retallada, focus parell.  
8. Projectors d'efectes, focus a escala, flaix (strobo), llum negra, làser.  
9. Multiplexor, amplificador, convertidor de protocols, programadors, reguladors de fluorescents, bateries.  
10. Accessoris per al disseny d'il·luminació. Cortinetes.  
11. Canvis de color. Rotor de globus. Lires motoritzades. Espill mòbil. Bola d'espills.  
12. Fotòmetres i termocolorímetres. L'equilibri del color. Filtres correctors i convertidors de la temperatura de color. Filtres de color. Difusors.  
13. Accessoris d'ancoratge i posicionament dels aparells. Estructures.  
14. Càlcul de les seccions dels cables i protecció de línies.  
15. Distribució del corrent: generador o presa elèctrica. Connectors.  
  
16. Control de la il·luminació a través de taules d'il·luminació i reguladors (dimmers DMX). Robòtica.  
17. Disseny d'il·luminació. Emplaçament dels projectors.  
18. Fulls de moviment, plantilles d'angles, maqueta, filtres, cartolina negra, plantilles de focus, plans, fulls de direcció, fulls d'efectes, fulls màgics, fitxa tècnica d'il·luminació, fulls de patch.  
  
19. Creació d'atmosferes: lents, bastidors, banderes, globus i accessoris per a «trencar» el feix de llum. Màquines d'aigua i de fum.  
20. Tècniques digitals aplicades a la il·luminació. Materials i equip.  
  
  
  
ANNEX II  
Barem del concurs  
  
1. La puntuació en la fase de concurs de mèrits constitueix el 40 % de la nota final d'accés al lloc de treball i es distribueix de la manera següent:  
- El 30 % correspon a mèrits relacionats amb l'experiència de l'aspirant d'acord amb el que es determine en la convocatòria.  
  
- El 10 % correspon a mèrits relacionats amb la formació de l'aspirant d'acord amb el que es determine en la convocatòria.  
  
Mèrits relacionats amb l'experiència professional: màxim 30 punts  
  
Serveis prestats a l'IVC en la mateixa categoria:  
- 0,15 punts per mes treballat  
Serveis prestats en administracions públiques en llocs amb les mateixes funcions de la categoria que se sol·licita:  
- 0,09 punts per mes treballat  
Serveis prestats en entitats privades en llocs amb les mateixes funcions de la categoria que se sol·licita:  
- 0,07 punts per mes treballat  
Serveis prestats a l'IVC en diferent categoria de la que se sol·licita:  
- 0,05 punts per mes treballat  
Mèrits relacionats amb la formació: màxim 10 punts  
Per titulacions superiors a l'exigida per al lloc de treball:  
1,5 punts per cada titulació superior (màxim de 3 punts)  
Per cursos de formació i perfeccionament en què el contingut estiga relacionat amb les funcions del lloc segons l'escala següent:  
De 100 hores o més: 1,25 punts  
De 75 hores a menys de 100: 1 punt  
De 50 hores a menys de 75: 0,75 punts  
De 25 hores a menys de 50: 0,50 punts  
De 15 hores a menys de 25: 0,15 punts  
(màxim: 3 punts)  
Coneixement del valencià  
Nivell A2: 0,50 punts  
Nivell B1: 0,90 punts  
Nivell B2: 1,25 punts  
Nivell C1: 1,90 punts  
Nivell C2: 2,50 punts  
(màxim de 2,50 punts)  
Coneixement d'idiomes comunitaris  
1r nivell A2: 0,15 punts  
2n nivell A2: 0,30 punts  
1r nivell B1: 0,50 punts  
2n nivell B1: 0,75 punts  
1r nivell B2: 0,85 punts  
2n nivell B2: 1 punt  
1r nivell C1: 1,25 punts  
1r nivell C2: 1,50 punts  
(màxim de 1,50 punts)  
  
2. L'experiència professional s'acredita d'acord amb els criteris següents:  
2.1. Per als serveis prestats en la mateixa entitat, només cal aportar el certificat de vida laboral que expedeix la Tresoreria de la Seguretat Social.  
2.2. Els treballs per a administracions públiques i entitats de dret públic s'acrediten aportant el certificat de vida laboral i el certificat oficial de l'òrgan competent.  
2.3. Pel que fa als altres treballs per compte d'altri, cal aportar el certificat de vida laboral i el certificat d'empresa que indique clarament la categoria professional i les funcions realitzades, o bé el contracte o els contractes de treball quan indiquen el temps treballat, la categoria laboral del contracte i una descripció de les funcions desenvolupades.  
2.4. Per al cas de professionals i autònoms, llicència fiscal o IAE on s'acrediten l'epígraf o els epígrafs que corresponen a la categoria convocada, com també el certificat o la vida laboral que acredite haver cotitzat a la Seguretat Social durant tot el temps al·legat, i factures que acrediten les faenes fetes.  
Si s'escau, i en substitució d'aquests documents, s'ha d'aportar un certificat oficial que acredite haver cotitzat en el règim especial o en la mutualitat corresponent.  
No es valora en cap cas l'experiència professional obtinguda en l'exercici de llocs de treball reservats a personal eventual referits en l'article 12 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic.